ПРОТОКОЛ

№ 54  
Казанлък, 16.03.2016 г.

ОТ ЗАСЕДАНИЕ НА ОБЩИНСКА ИЗБИРАТЕЛНА КОМИСИЯ КАЗАНЛЪК

Заседанието се откри в 16.30 ч. от Председателя на ОИК, който обяви следния дневен ред:

1. Предсрочно прекратяване пълномощията на избран общински съветник – Нанчо Николов Видев и обявяване за избран за общински съветник на следващия в листата на МК „ЕКСПЕРТИ ЗА КАЗАНЛЪК” кандидат – Красимира Белчева Харизанова.

На заседанието присъстват 11 члена на ОИК Казанлък и е налице необходимия кворум за провеждане на заседанието на комисията.

Председателят на ОИК Казанлък докладва, че в ОИК Казанлък е постъпило писмо от Председателя на Общински съвет Казанлък, вх. № 360/15.03.2016 г., с което се уведомява ОИК – Казанлък, че Нанчо Николов Видев – общински съветник от МК „ЕКСПЕРТИ ЗА КАЗАНЛЪК”, мандат 2015 г. – 2019 г. е назначен за Началник отдел „Екология и транспорт“ в Общинска администрация Казанлък. Към писмото е приложено Заявление от Нанчо Видев Вх. № ОС-340 / 14.03.2016 г. и Заповед за назначаване № 12 - ДСл / 11.03.2016 г. на Кмета на Община Казанлък.

Общинска избирателна комисия Казанлък след като разгледа постъпилото писмо и приложенията към него установи, че документите удостоверяват обстоятелство по чл. 30, ал. 4, т. 4 от ЗМСМА – общинският съветник е назначен за Началник отдел „Екология и транспорт“ в Общинска администрация Казанлък и е налице основание за предсрочно прекратяване на пълномощията на общинския съветник Нанчо Николов Видев.

Съгласно чл. 30, ал. 5 от ЗМСМА „Обстоятелствата по ал. 4 се установяват с документи, издадени от компетентните органи, които се изпращат на общинската избирателна комисия в тридневен срок от издаването им.“ Изискването на закона е изпълнено с изпращане на уведомителното писмо от Председателя на Общински съвет Казанлък до ОИК Казанлък в посочения срок.

Съгласно чл. 30, ал. 7 от ЗМСМА в тридневен срок от получаване на документите, удостоверяващи обстоятелство по ал. 4, т. 4, общинската избирателна комисия обявява за избран за общински съветник следващия в листата кандидат. В настоящия случай следващия в листата на МК „ЕКСПЕРТИ ЗА КАЗАНЛЪК” е кандидатът Красимира Белчева Харизанова.

С оглед изложеното, ОИК Казанлък следва да прекрати предсрочно пълномощията на Нанчо Николов Видев като общински съветник и да обяви за избран за общински съветник следващия в листата на МК „ЕКСПЕРТИ ЗА КАЗАНЛЪК” кандидат - Красимира Белчева Харизанова.

В тази връзка следва да бъде анулирано издаденото на Нанчо Николов Видев Удостоверение за избран общински съветник № 29 / 26.10.2015 г. на ОИК Казанлък и да бъде издадено Удостоверение за избран общински съветник на Красимира Белчева Харизанова.

Председателят предложи да бъде взето решение, с което да бъдат прекратени предсрочно пълномощията на избрания за общински съветник Нанчо Николов Видев и да бъде обявен за избран за общински съветник следващия в листата МК „ЕКСПЕРТИ ЗА КАЗАНЛЪК” кандидат Красимира Белчева Харизанова. Председателят предостави възможност за мнения, предложения и възражения. Такива не се изказаха. Премина се в режим на поименно гласуване. „ЗА“ за приемане на решението гласуваха поименно всички присъстващи членове на комисията. „ПРОТИВ“ -няма.

Предвид горното и на основание чл. 458, ал. 1 от Изборния кодекс, чл. 30, ал. 7 от ЗМСМА във връзка с чл. 30, ал. 4, т. 4 и чл.30 ал.5 от ЗМСМА, Решение № 364 / 26.10.2015 г. и Решение № 390 / 29.10.2015 г. на ОИК Казанлък, Заповед за назначаване № 12 - ДСл / 11.03.2016 г. на Кмета на Община Казанлък, Заявление от Нанчо Видев Вх. № ОС-340 / 14.03.2016 г. и Писмо с вх.№ 360/15.03.2016 г. на Председателя на Общински съвет Казанлък, Общинска избирателна комисия - Казанлък взе следното

Р Е Ш Е Н И Е № 411

1. ПРЕКРАТЯВА предсрочно пълномощията на общинския съветник от листата на МК „ЕКСПЕРТИ ЗА КАЗАНЛЪК” Нанчо Николов Видев, ЕГН ………….., поради назначаването му за Началник отдел „Екология и транспорт“ в Общинска администрация Казанлък.

2. Анулира Удостоверение № 29 / 26.10.2015 г. на ОИК Казанлък за избран общински съветник.

3. ОБЯВЯВА за избран за общински съветник следващият кандидат от МК „ЕКСПЕРТИ ЗА КАЗАНЛЪК” – Красимира Белчева Харизанова, ЕГН …………….

4. Да бъде издадено Удостоверение за избран общински съветник на Красимира Белчева Харизанова.

Решението не подлежи на обжалване.

Препис от решението на общинската избирателна комисия да се изпрати на председателя на общинския съвет в тридневен срок от издаването му.

Поради изчерпване на дневния ред, заседание бе закрито в 17.00 ч.

ПРЕДСЕДАТЕЛ:

/Димитринка Петрунова/

СЕКРЕТАР:

/Адриана Тенева/